Wana Białowieża

Wana Białowieża inggih punika wana ring pawatesan riantara Belarusia lan Polandia. Punika silih tunggil pahan untat lan pinih ageng sané masisa saking wana purba sané sanget jimbar, sané polih ngapentang ring Dataran Éropa. Wana niki dados umah antuk 800 bison Éropa, buron darat pinih baat ring Éropa. Program Manusa lan Biosphér UNESCO ngarancang Saiban Biosphér Białowieża Polandia duk 1976 lan Saiban Biosphér Biełavieskaja pušča Belarusia duk 1993. Ring 2015, Siaban Biosphér Belarusia kajimbarang dados 216,200 ha (2,162 km2; 835 sq mi), kakepah dados wawengkon transisi, buffer miwah inti. Wana niki sampun polih karancang dados Situs Tetamian Jagat UNESCO lan Wawengkon Konservasi Spésial Natura 2000 EU. Komité Tetamian Jagat, ngamutusang parum ring Juni 2014, nyumpu pajimbaran Situ Tetamian Jagat UNESCO "Wana Belovezhskaya Pushcha/Białowieża, Belarusia, Polandia", ring dija dados "Wana Białowieża, Belarusia, Polandia". Punika ngacakupin pawatesan riantara Polandia (Voivodeship Podlaskie) lan Belarusia (Wawengkon Brest tur Grodno), saha 70 kilométer (43 mil) sikalér kota Brest, Belarusia lan 62 kilométer (39 mil) sikelod kangin kota Białystok, Polandia. Situs Tetamian Wana Białowieża ngacakupin jimbar total 141,885 ha (1,418.85 km2; 547.82 sq mi). Catetan Pustaka